stanford-oval/wikipedia huggingface dataset:
אד (סדרת טלוויזיה)

| --- | --- |

צוות השחקנים בסדרה
 סוגה:  דרמה קומית
 יוצרים:  ג'ון בקרמן   רוב בארנט
 שחקנים:  טום קוואנו   ג'ולי בואן   ג'וש ראנדל   ג'יין מארי האפ   לסלי בון   ג'סטין לונג
 ארץ מקור:  ארצות הברית ארצות הברית
 שפות:  אנגלית 
 מספר עונות:  4
 מספר פרקים:  83
 הפקה
 אורך פרק:  42 דקות
 שידור
 רשת שידור:  NBC
 רשת שידור בישראל:  ערוץ 10
 תקופת שידור מקורית:  8 באוקטובר 2000 – 6 בפברואר 2004
 קישורים חיצוניים
 דף התוכנית ב-IMDb
 
אד (באנגלית: Ed) היא סדרת דרמה אמריקאית ששודרה ברשת NBC. היא עוסקת באד סטיבנס, עו"ד החוזר לעיר הולדתו סטאקיוויל, לאחר שפוטר מעבודתו במשרד גדול וגילה שאשתו בוגדת בו. הוא רוכש את אולם הבאולינג בעיר, ופותח בו משרד עורכי דין. אד חובר למלכת השכבה שאיתה למד, קרול ווסי, בה היה מאוהב לאורך התיכון. הוא חובר לשאר חבריו מהתיכון, והם הופכים לחבורה מגובשת שמבלה הרבה יחדיו. הסדרה בוטלה לאחר ארבע עונות בעקבות רייטינג נמוך. בישראל היא שודרה בערוץ 10.
הדמויות > אד סטיבנס

אד (אותו גילם טום קוואנו) הוא הדמות הראשית בסדרה. הוא היה עו"ד מצליח, אולם לאחר פיטוריו מאס בחיים המלחיצים שהיו לו בניו יורק, וחזר לעיירה השלווה שבה גדל. על אף שמשפחתו לא מרוצה מהמהלך ומעודדת אותו לחזור לניו יורק, אד דווקא מרוצה מחייו החדשים, ובוחר להישאר, על אף שהוא לא יוכל להגיע לאותה רמה של הצלחה בתור עו"ד. הוא טוען שהוא נהנה יותר כעת, ונראה שאכן הדבר נכון. לאד יש אח בוגר, לויד, מעין "רוח חופשייה" שלא מצליח להתמיד בשום דבר יותר מזמן קצר, ומגיח מדי פעם לביקור עם הצעות ש"אי אפשר לסרב להן" (על אף שלרוב כדאי). הוא מנהל בצורה מוצלחת את סטאקיבואול, אולם הבאולינג שקנה. הוא אף הופך אותו למקום בעל חשיבות היסטורית לעיר, כדי שלא יהרסו אותו בעתיד.
אד היה בתיכון ילד מופנם, והתאהב בקרול בפעם הראשונה שראה אותה, בגיל 15. הוא מעולם לא התוודה על אהבתו, עד שחזר לעיירה. הוא היה הרכז של נבחרת הכדורסל בתיכון, אולם החטיא את זריקת העונשין האחרונה במשחק האליפות של המדינה, ועל כך הוקנט גם שנים אחר-כך. כעו"ד הוא דווקא מצליח מאוד, וכשהוא מופיע בביהמ"ש הוא אסרטיבי למדי - ולרוב גם מנצח את התיק עבור לקוחותיו. הוא בוחר לרוב טיעונים מוסריים ודובק בהם, תוך ניסיון לשכנע את המושבעים לעשות את "הדבר הנכון".
אד הוא "מיסטר נייס גאי" האולטימטיבי. הוא נחמד ואדיב כל הזמן, ובעל סבלנות אינסופית כלפי שלל המוזרויות של עובדיו באולם הבאולינג. גם כאשר הללו עושים פעולות מוזרות וטיפשיות (במיוחד פיל, המנסה להתעשר תוך רקיחת מזימות משונות), אד לא מאבד את שלוותו ומורה להם להחזיר את המצב לקדמותו. אד סבור שנחמדותו היא הבעיה הקלאסית של הבחורים הנחמדים - הם לא זוכים בנערה. אד עושה מחוות רומנטיות רבות עבור קרול, ומגלה סבלנות רבה למרות דחיותיה. למרות הקושי, הוא הופך לידיד הטוב ביותר של קרול - עד שהם הופכים לזוג.
הדמויות > קרול ווסי

קרול (שוחקה על ידי ג'ולי בואן) היא אהובתו של אד עוד מימי התיכון. בעת שאד חוזר לעיירה, היא משמשת כמורה לאנגלית בתיכון המקומי. היא לא סוחפת את תלמידיה כמורה, אך למרות זאת הם מאוד אוהבים אותה. קרול היא דמות קלאסית של מלכת השכבה בעיירות קטנות בארצות הברית: בלונדינית יפהפייה, מעט סנובית, שלכאורה כל העולם לרגליה, אולם במקום לכבוש אותו היא נשארת להתגורר בעיירת הולדתה. בתיכון היא נהגה להתחבר עם התלמידים ה"מקובלים", ויצאה עם האתלטים. בכל מערכות היחסים שניהלה, כפי שאד מנתח עבורה את המצב, היא בחרה בגברים שלא מתאימים לה, ושלא התייחסו אליה יפה.
במהלך השנים קרול השתנתה. היא הפכה למורה, ונהייתה רגישה למצוקות של תלמידיה. היא משתדלת לעזור לתלמידים החלשים, להגיע אליהם הביתה אם צריך. היא לקחה על עצמה לאמן את נבחרת הבנות בכדורסל, על אף שהיא לא מבינה כמעט כלום באימון בכלל ובכדורסל בפרט. היא אף מנסה לפתח קריירה ככתבת במקביל לעבודתה כמורה, אולם מגלה שהעולם הזה קשה ותחרותי.
קרול יצאה בתחילת הסדרה עם מורה מבית הספר שלה, ומערכת היחסים ביניהם נמשכה 7 שנים. לאחר שהיא נפרדה ממנו, היא מיעטה לצאת עם גברים, עד שלבסוף התאהבה בדניס מרטינו, המנהל החדש בבית הספר בו היא מלמדת, על אף שהוא נראה קר כלפיה ואף הירבה לבקר אותה ואת הצורה בה היא מלמדת, היא חשבה שהוא טוב אליה. דניס קינא באד, שאיתו קרול בילתה זמן רב ובחברתו הרגישה נוח במיוחד. הוא אלכוהוליסט בגמילה, ונראה שהמאבק באד על ליבה של קרול גורם לו לחזור לשתות מדי פעם. הוא עמד לשאת את קרול לאשה, אולם לבסוף יחסה הקרוב אל אד הבריח אותו, בזמן טקס החתונה שלהם.
הדמויות > מייק ברטון

מייק (גולם על ידי ג'וש ראנדל) הוא רופא, חברו הטוב של אד. מייק נשוי לננסי, וביחד לזוג יש תינוק. הוא אוהב את ננסי מאוד, וביחד הם מהווים זוג יציב ואוהב. הם מתגברים על כמה קשיים, כמו תביעה על הטרדה מינית (שלא הייתה) על ידי אחות שעבדה עבור מייק, ופיתוי בידי סטודנטית צעירה שמייק פגש. מייק בוגר בית הספר לרפואה של אוניברסיטת ג'ונס הופקינס, מהנחשבים בארצות הברית. הוא מתחיל את הקריירה כעוזרו של ד"ר ג'רום, רופא ותיק וקשה-עורף, שנמצא על סף פרישה והבטיח לפנות את מקומו לטובת מייק כעבור שנתיים, אך חוזר בו. ד"ר ג'רום הוא רופא מצוין, אולם אופיו הקשה וחוסר נכונותו לפשרות (כמו גם זה של מייק) גורם לרצף מריבות אינסופי בין שני הרופאים. מייק נוטש לתקופה קצרה את הקליניקה של ד"ר ג'רום, אולם מאחר שהוא לא מצליח לגרום למספיק חולים לפנות אליו הוא חוזר לד"ר ג'רום, הפעם בתור שותף, דבר שלא מפחית את כמות החיכוכים. מייק ואד שניהם בעלי חוש הומור מפותח, ונוהגים להתבדח רבות. הם אימצו משחק משעשע, בו כל אחד מציע בתורו 10$ לחברו אם זה יסכים לעשות פעולה מטורפת או מביכה כלשהי, כמו לצעוק על אנשים ללא סיבה, לכנות אנשים בכינויים מביכים וכדומה.
הדמויות > ננסי ברטון

ננסי (אותה גילמה השחקנית ג'יין מארי האפ) היא אשתו של מייק, וחברתם הטובה של קרול ומולי. משמשת במרבית הזמן כעקרת בית, ומטפלת בתינוק שלה ושל מייק, לאחר שהתפטרה מעבודתה. לאחר זמן מה היא מתחילה לחפש עיסוקים שונים, ומוצאת עצמה מוכרת בהצלחה רבה עוגות ביריד. לאחר מריבות עם המוכרות הוותיקות והקנאיות, היא מתחילה לעבוד כמורה מחליפה בתיכון, ועד מהרה מתמקמת במשרת היועצת של בית הספר.
הדמויות > מולי הדסון

מולי (אותה גילמה לסלי בון) היא מורה בתיכון המקומי וחברתה הטובה של קרול. היא יוצאת במהלך הסדרה עם כמה גברים, אולם לרוב ליבה נשבר לאחר שאלו עוזבים אותה (או שהיא מגלה שהם נשואים). בשנות התיכון, קרול לא התחברה אל מולי ושכמותה, שכן מולי לא הייתה נערה פופולרית. מולי נחשבה כמורה אהודה על התלמידים והייתה רגישה לצרכיהם, ולאחר עזיבתו הפתאומית של המנהל מרטינו הפכה למנהלת במקומו. גם כמנהלת היא המשיכה להיות קרובה לתלמידים ולהתחבר עמם.
הדמויות > וורן צ'זוויק

וורן (ג'סטין לונג) הוא תלמיד תיכון, בכיתה של קרול. וורן הוא צעיר נחמד ונלהב. הוא רומנטיקן חסר תקנה. חבריו הטובים של וורן הם מארק, תלמיד שמן במיוחד אך בעל אופי נוח, שעובר לבסוף ניתוח לקיצור קיבה; ודיאן, בחורה ציניקנית חכמה במיוחד המחבבת את וורן בשל טוב ליבו וניסיונותיו הפאתטיים לזכות בליבה של מלכת השכבה, אולם נכשל לראות את העובדה שהיא מעוניינת בו. כאשר הוא יוצא עם דיאן, הם מגלים שהם נועדו להיות חברים טובים, ולא זוג. וורן היה מאוהב זמן רב באחת הבנות היפות של השכבה, ג'סיקה. הוא מתחבר אליה בצורות שונות, ומנסה לגרום לה לזנוח את החבר שלה ולצאת איתו. כאשר הוא מצליח לבסוף, היא מבינה שעל אף שוורן נחמד, הוא רוצה בה בגלל יופייה, בדומה לבנים האחרים. וורן מצליח באופן מפתיע לצאת עם מספר נשים מבוגרות ממנו - הראשונה שבהן סטודנטית בקולג', איתה הוא כמעט מאבד את בתוליו. הוא מאבד לבסוף את בתוליו לסטלה, אחותה הצעירה והסקסית של קרול (והמבוגרת מוורן בכ-10 שנים).
פרסים

פרס אמי – מועמדות בקטגוריות הליהוק, הכתיבה והבימוי (2001)
פרס גלובוס הזהב – מועמדות לטום קוואנו בקטגוריית השחקן הטוב ביותר
מגזין TV Guide – טום קוואנו זכה בתואר השחקן הטוב ביותר
אנדרטת החיל הכללי

| --- | --- |

 מידע כללי
 סוג:  אנדרטה 
 כתובת:  מחנה דורי 
 מיקום:  רמת גן 
 מדינה:  ישראל 
 הקמה ובנייה
 תקופת הבנייה:  ?–2013
 תאריך פתיחה רשמי:  2013 
 
 קואורדינטות:  32°02′55″N 34°51′15″E﻿ / ﻿32.048556076272°N 34.854155880231°E﻿ / 32.048556076272; 34.854155880231
  (למפת גוש דן מוגדלת) אנדרטת החיל הכללי(למפת גוש דן רגילה) אנדרטת החיל הכללי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת החיל הכללי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת החיל הכללי
 
אנדרטת החיל הכללי היא אנדרטה שנועדה להנציח את חללי החיל הכללי וממוקמת בבסיס מחנה דורי שברמת גן. האנדרטה נחנכה ב-3 באוקטובר 2013 ומונצחים בה כ-440 חיילים.
על פי אתר יזכור, עיצוב האנדרטה מיועד "לתת ביטוי לערגה וכמיהה לנופלים". קצה האנדרטה מתמר אל-על יחד עם סמלי היחידות וסמל צה"ל, וחרך באבן מעליהם מאפשר חדירת קרן אור המאירה את שמות הנופלים, להם מקובעים סמלי פרח דם המכבים. על האנדרטה עצמה מצוטט פסוק מספר שמות – "זֶה שְּׁמִי לְעֹלָם וְזֶה זִכְרִי לְדֹר דֹּר" (ספר שמות, פרק ג', פסוק ט"ו). בסמוך לאנדרטה ממוקמת גם אנדרטת חיל משאבי האנוש שנחנכה אף היא באותה העת.
הערות שוליים

↑  אמיר בוחבוט‏, לראשונה: אנדרטה לזכר חיילי החיל הכללי בצה"ל, באתר וואלה, 3 באוקטובר 2013
↑  חללים המונצחים באנדרטה, באתר יזכור
↑  אנדרטת החיל הכללי, באתר יזכור
| אתרי הנצחה ממלכתיים ואתרי הנצחה חיליים בישראל |
| --- | --- | --- |
| אתרי הנצחה ממלכתיים | אנדרטה לזכר עולי הגרדום וחללי אצ"ל • אנדרטת הלוחם הבדואי • אנדרטת חטיבת הנגב • אתר הנצחה לחללי קהילת המודיעין • בית יד לבנים הדרוזים • האריה השואג • גבעת התחמושת • מצודת יואב - בית חטיבת גבעתי |  |
| אתרי הנצחה חיליים | אנדרטה לזכר לוחמי חיל האוויר שנפלו בעת שירותם • אתר הנצחה לחללי חיל הלוגיסטיקה • אנדרטה לנופלי פיקוד העורף • אנדרטת דרך הגבורה לחללי חיל ההנדסה בכל מערכות ישראל • אנדרטת הצנחנים • אנדרטת החיל הכללי • אנדרטת חיל השלישות • אתר הנצחה ומוזיאון חטיבת גולני • אתר הנצחה לחללי המשטרה הצבאית • אתר הנצחה לחללי הנח"ל וחיל החינוך • אתר הנצחה לחללי חיל הטכנולוגיה והאחזקה • אתר הנצחה לחללי חיל הקשר והתקשוב • אנדרטת חיל הרפואה • האנדרטה לחללי חיל התותחנים • אנדרטת משמר הגבול • אנדרטת חטיבת כפיר • יד לחללי חיל הים • יד לשריון |  |
ערך זה הוא קצרמרבנושא צה"ל. אתם מוזמנים לתרום לוויקיפדיה ו.
קרובות

ערך זה עוסק בסדרת טלוויזיה. אם התכוונתם לסוג פיוט, ראו .
| --- | --- |

 סוגה:  קומדיה-דרמטית
 יוצרים:  ליז טוצ'ילו
 שחקנים:  ג'ניפר אספוזיטו קיילי סנצ'ז ליזי קפלן לורה ברקנרידג' קאלום בלו
 ארץ מקור:  ארצות הברית
 מקום התרחשות:  ניו יורק 
 מספר עונות:  1
 מספר פרקים:  18
 הפקה
 מוזיקה:  בלייק נילי 
 אורך פרק:  כ-45 דקות לפרק
 שידור
 רשת שידור:  The WB (ארצות הברית)  Xtra Hot (ישראל)
 תקופת שידור מקורית:  5 באוקטובר 2005 – 20 במרץ 2006
 קישורים חיצוניים
 דף התוכנית ב-IMDb
 
קרובות (Related) היא סדרת טלוויזיה אמריקאית מסוגת קומדיה דרמטית, שעלתה לשידור בשנת 2005 ברשת הטלוויזיה The WB, אותה יצרה התסריטאית ליז טוצ'ילו ("סקס והעיר הגדולה"). אחת מהמפיקות בפועל היא מרתה קאופמן, מיוצרי "חברים".
הסדרה המגוללת את סיפורן של ארבע אחיות ממוצא איטלקי, אשר גדלו בברוקלין ומתגוררות במנהטן.
הסדרה שודרה במשך עונה אחת ולאחר מיזוג הרשת WB לתוך CW בחרה הרשת לא להמשיך את הפקתה.
דמויות > דמויות ראשיות

ג'יני (ג'ניפר אספוזיטו)
אן (קיילי סנצ'ז)
מרג'י (ליזי קפלן)
רוז (לורה ברקנרידג')
בוב ספנסר (קאלום בלו): בעלה הבריטי של ג'יני שעובד כמהנדס תוכנה.
המפענחת

| --- | --- |

 סוגה:  דרמה משטרתית 
 יוצרים:  ג'יימס דאף 
 שחקנים:  קירה סדג'וויק  ריימונד קרוז  מייקל פול צ'אן  פיליפ פ. קיין  מרי מקדונל  ג'ון טני  אנטוני דניסון  רוברט גוסט  ג'י. וו. ביילי  ג'יי קיי סימונס  קרי ריינולדס  ג'ינה רברה 
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  7 
 מספר פרקים:  109 
 תוכנית המשך:  המפענחת: פשעים חמורים 
 הפקה
 חברת הפקה:  האחים וורנר 
 הפצה:  האחים וורנר טלוויזיה 
 מוזיקה:  ג'יימס לוין 
 אורך פרק:  42 -60 דקות לפרק
 שידור
 רשת שידור:  TNT 
 רשת שידור בישראל:  yes stars HOT ZONE
 תקופת שידור מקורית:  13 ביוני 2005 – 2012
 קישורים חיצוניים
 אתר רשמי
 דף התוכנית ב-IMDb
 
המפענחת (אנגלית: The Closer) היא סדרת דרמה משטרתית שנוצרה על ידי רשת TNT האמריקאית. עלילת הסדרה עוקבת אחר היחידה לפשעים חמורים של משטרת לוס אנג'לס בראשותה של סגן ניצב ברנדה לי ג'ונסון (קירה סדג'וויק). הסדרה עלתה לאוויר ב-13 ביולי 2005 ושודרו בה שבע עונות. הסדרה משודרת בישראל בערוץ yes stars‏ action ו־hot zone.
סדרת המשך: "המפענחת פשעים חמורים" (אנגלית: "Major Crimes").
שחקנים ודמויות

הדמות הראשית היא סנ"צ ברנדה לי ג'ונסון, המנהלת את יחידת "רצח מיוחד" (לאחר מכן יחידת "פשעים חמורים") במשטרת לוס אנג'לס.
| שחקן | דמות | דרגה | יחידה |
| --- | --- | --- | --- |
| קירה סדג'וויק | ברנדה לי ג'ונסון | סגן ניצב | יחידת פשעים חמורים |
| ג'יי. קיי. סימונס | וויל פופ | ניצב משנה | משטרת לוס אנג'לס |
| קרי ריינולדס | דייוויד גבריאל | סמל | יחידת פשעים חמורים |
| רוברט גוסט | ראסל טיילור | רב-פקד | יחידת שוד-רצח |
| ג'ורג' ויליאם ביילי | לואי פרובינזה | מפקח | יחידת פשעים חמורים |
| אנתוני דניסון | אנדי פלין | מפקח | יחידת פשעים חמורים |
| מייקל פול צ'אן | מייקל טאו | מפקח | יחידת פשעים חמורים |
| ריימונד קרוז | חוליו סנצ'ז | בלש | יחידת פשעים חמורים |
| פיליפ פ. קיין | באז ווטסון | אזרח (ללא דרגה) | יחידת פשעים חמורים |
| ג'ון טני | פריץ הווארד | סוכן מיוחד | הבולשת הפדרלית האמריקנית (FBI) |
| ג'ינה רברה (gina ravera) | איילין דניאלס | בלשית | יחידת פשעים חמורים |
| מרי מקדונל | שרון ריידר | פקד | מפקדת היחידה לחקירות שוטרים |
המפענחת: פשעים חמורים

לאחר שהסדרה המפענחת הגיעה לסיום שידוריה בשנת 2012, בתאריך ה-13 באוגוסט 2012 שחררה רשת TNT האמריקאית את סדרת הספין אוף המפענחת: פשעים חמורים (באנגלית: Major Crimes). הסדרה התחילה בכניסתה של רב פקד שרון ריידר (המגולמת על ידי מרי מק'דונל) לתפקיד ראש יחידת פשעים חמורים של משטרת לוס אנג'לס, לאחר עזיבתה של סגן ניצב ברנדה לי ג'ונסון. להלן רשימת השחקנים והדמויות אשר המשיכו בסדרת הספין אוף:
מרי מק'דונל – שרון ריידר
ג'ורג' ויליאם ביילי – לואי פרובנזה
אנתוני דניסון – אנדי פלין
מייקל פול צ'אן – מייקל טאו
ריימונד קרוז – חוליו סנצ'אז
פיליפ פ. קיין – באז ווטסון
רוברט גוסט – ראסל טיילור
הערות שוליים

↑  "As 'Closer' ends, 'Major Crimes' begins". USATODAY.COM. נבדק ב-2017-05-18.
↑  Reloaded, 2012-08-13, נבדק ב-2017-05-18
↑  Major Crimes, 2012-08-13, נבדק ב-2017-05-18
↑  The Closer, 2005-06-13, נבדק ב-2017-05-18
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
הפמליה

| --- | --- |

עטיפת ה-DVD של העונה הראשונה. מימין לשמאל: קווין דילון, קווין קונולי, אדריאן גרנייה, ג'רי פררה וג'רמי פיבן.
 סוגה:  קומדיה דרמטית
 יוצרים:  דאג אלין
 שחקנים:  קווין קונולי אדריאן גרנייה קווין דילון ג'רי פררה ג'רמי פיבן
 ארץ מקור:  ארצות הברית ארצות הברית
 שפות:  אנגלית
 מקום התרחשות:  לוס אנג'לס 
 מספר עונות:  8
 מספר פרקים:  96
 הפקה
 הפצה:  האחים וורנר טלוויזיה, הולו, HBO Max 
 טכניקת צילום:  מצלמה יחידה 
 אורך פרק:  22-28 דקות
 שידור
 רשת שידור:  HBO
 רשת שידור בישראל:  yes stars Drama   HOT V.O.D
 תקופת שידור מקורית:  18 ביולי 2004 – 11 בספטמבר 2011
 קישורים חיצוניים
 www.hbo.com/entourage/
 דף התוכנית ב-IMDb
 
הפמליה (באנגלית: Entourage) היא סדרת טלוויזיה קומית אמריקאית של רשת HBO, ששודרה במשך שמונה עונות, בין ה-18 ביולי 2004 לבין ה-11 בספטמבר 2011. הסדרה נוצרה ונכתבה ברובה על ידי דאג אלין, והיא עוסקת בנושאים של ידידות גברית ומצבים בחיים האמיתיים בהוליווד של ימינו. העלילה מתארת את קריירת המשחק של וינסנט צ'ייס (אדריאן גרנייה), כוכב קולנוע צעיר בראשית דרכו, המנסה להתקדם בתעשיית הקולנוע האמריקאי של לוס אנג'לס, בעזרת חברי הילדות שלו מקווינס, ניו יורק (קווין קונולי, קווין דילון וג'רי פררה), וסוכן חסר-מעצורים (ג'רמי פיבן). הסדרה מבוססת באופן רופף על חוויותיו האישיות מתחילת הקריירה של מארק וולברג, אשר הפיק אותה יחד עם סטיבן לוינסון.
הסדרה ידועה בשל שלל הסלבריטאים המופיעים בה, בתפקידי אורח או הופעות קמאו, ואשר לעיתים קרובות מגלמים גרסאות בדיוניות של עצמם. בין הכוכבים שהופיעו בסדרה בתפקיד עצמם: אדוארד ברנס, אנה פריס, בוב סאגט, ג'וני גאלקי, ג'יימס קמרון, ג'יימי-לין סיגלר, ג'פרי טמבור, גארי ביוסי, מארק וולברג, מארק קיובן, מנדי מור, סשה גריי וסת' גרין.
ביוני 2015 יצא לאקרנים סרט הקולנוע "הפמליה " - הממשיך את הסדרה.
רקע

הסדרה נוצרה על ידי דאג אלן, שמשמש כמפיק בפועל וכותב את רוב הפרקים של הסדרה. הסדרה מבוססת באופן כללי על חייו של השחקן מארק וולברג וחוויותיו כאשר הגיע לראשונה להוליווד. וולברג משמש גם הוא כמפיק בפועל של הסדרה ואפילו מופיע בעצמו בפרק הפתיחה לכמה שניות וכן בעונה החמישית. "הפמליה" היא אחת מסדרות הדגל של רשת HBO, ובדומה לסדרות אחרות של הרשת, יש בה התייחסות בולטת לסמים ולסקס. חלקים מהסדרה מצולמים ברחובות לוס אנג'לס ומקומות מוכרים כגון הסטיפלס סנטר ואחוזת פלייבוי. בפרקים רבים מתארחים שחקנים, במאים, זמרים ולהקות בתפקיד עצמם, לתוספת גוון מציאותי לסדרה. בין האורחים ניתן למצוא: הבמאים זוכי פרס אוסקר ג'יימס קמרון, פול האגיס ומרטין סקורסזה; שחקנים כגון לוק וילסון, מאט דיימון וג'סיקה אלבה; זמרים כמו סנופ דוג וקניה וסט ולהקות כמו יו 2.
הסדרה הייתה מועמדת ל-8 פרסי אמי ו-6 פרסי גלובוס הזהב. שיר הפתיחה הוא גרסה מקוצרת של השיר "Superhero" של להקת "ג'יינס אדיקשן".
בספטמבר 2007 הסדרה זכתה בשני פרסי אמי - שחקן המשנה בקומדיה (ג'רמי פיבן) ועבור מיקס מוזיקלי בקומדיה ו/או דרמה.
עלילה

הסדרה עוקבת אחר עלייתו לגדולה של שחקן קולנוע צעיר מקווינס בשם וינסנט צ'ייס, החל מסרטו הראשון (Head On) שהפך ללהיט. כל עונה נפתחת בסיומו של פרויקט גדול אחד ומסתיימת בסגירת חוזה על אחר. חלק מהסרטים הם שוברי קופות אדירים כגון "אקווהמן", וחלקם סרטי אינדי אמנותיים, שמוקרנים בפסטיבלי קולנוע. פרט לעסקי הסרטים, הסדרה מתעמקת ביחסים בין החברים לבין עצמם, כמו גם בינם לבין עשרות המנהלים, יחצ"נים, אנשי מכירות ועוזריהם העטים עליהם ללא הרף.
מרבית הרגעים הדרמטיים ביותר (כמו גם האתנחתות הקומיות) נובעים מכך שכל אחד מחברי הפמליה תלוי נואשות באחרים: וינס, על אף הכריזמה הרבה והצלחה בלתי מבוטלת, עדיין חסר אונים ללא חבריו (למשל, עד העונה השישית ללא רישיון נהיגה); אחיו המבוגר ג'וני מנסה לרכוב על הצלחותיו, כדי להחזיר לעצמו את תהילת העבר (הזוטרה יחסית) בעסקי הקולנוע; חברו הטוב אריק מנסה למצוא את דרכו כמנהל אישי, בין עשרות מנהלים מנוסים ממנו וחסרי מצפון; וטרטל מזדנב ללא בושה על מנת להשיג לעצמו כל מה שיוכל. על כולם מנצח הסוכן של וינס, שגילה אותו בתחילת דרכו, ארי גולד. ארי נראה כחסר מצפון, מהיר חימה ומקלל ללא הרף, אבל מתגלה כנאמן ללא דופי לוינס, אותו הוא רואה כפרויקט חייו וחבר יקר. לאחר פרידות שונות (רובם תלויות בשקרים בלתי פוסקים מצד ארי) הקשר בין השניים תמיד מתהדק שוב.
שחקנים ודמויות > שחקנים ראשיים

| שם השחקן/ית | שם הדמות | אודות הדמות |
| --- | --- | --- |
| אדריאן גרנייה | וינסנט "וינס" צ'ייס | שחקן קולנוע צעיר מהשורה הראשונה של הוליווד. סומך על אריק חברו הטוב בעיניים עצומות כמנהל, נאמן לחבריו ואחיו גם באור הזרקורים, ומחזיק בעקרונותיו למרות הפרסום. בגלל מראהו ופרסומו נשים רבות מפתות אותו, ללא כל מאמץ מצידו. |
| קווין קונולי | אריק "אי" מרפי | אי הוא מנהלו האישי וחברו הטוב ביותר של וינס. הוא האחרון שעבר מניו יורק לבקשתו של וינס, נוטש מאחוריו קריירה כמנהל סניף של סבארו. וינס ואריק היו שכנים עוד מגיל 6. במסגרת תפקידו, אריק מסנן את התסריטים השונים המגיעים לוינס, ומנסה למצוא לו פרויקטים מתאימים. פעמים רבות הוא נכנס לוויכוחים עם ארי על רקע "מהו תפקיד טוב" לוינס. הוא עובד בחברת הניהול "מוריי ברנסון בע"מ", ומאורס לסלואן. |
| ג'רמי פיבן | ארי גולד | סוכנו של וינס. הוא גילה את וינס בעקבות פרסומת שזה עשה בתחילת דרכו. הוא מתואר כאחד האנשים החזקים בהוליווד, אם כי לפרקים מוצגים סוכנים חזקים ממנו. ארי מנסה לדחוף את וינס לכיוון פרויקטים יותר פופולריים, המבטיחים יותר כסף בפחות סיכון, ובעקבות כך נכנס למריבות עם אריק. הוא ידוע בלשונו החדה ובמשפטי המחץ שלו (Let's hug it out, bitch). במהלך הסדרה בן דודו של ארי (רום נקש {The fart guy}) מנסה לשכנע אותו להפסיק עם ענייני הסוכנות אך ארי מסרב ובכך מוצגת אהבתו של ארי למקצוע, ארי לרוב מקלל ומתעמר ללא הרף בפקודיו, אך מראה אכפתיות ואהבה גדולה לאשתו וילדיו. |
| קווין דילון | ג'וני "דרמה" צ'ייס | אחיו למחצה של וינס. הוא מבוגר יותר מהאחרים ובצעירותם שימש להם כאב רוחני. ג'וני הוא שחקן כושל שנוטה להתרפק על זיכרונות והצלחות העבר. הוא בעל מזג חם ונוטה לתת עצות ואנקדוטות משחק מוזרות. כאשר וינס הגיע לראשונה ללוס אנג'לס הוא גר בביתו של דרמה. |
| ג'רי פררה | סאל "טרטל" אסנטה | חבר ילדות של וינס ואריק. הוא משמש כנהג של הפמליה וידוע באהבתו לבגדים יקרים, ובעיקר נעלי ספורט לאספנים. הוא אוהב להאזין למוזיקת היפ הופ ומעשן מריחואנה באופן קבוע. טרטל מנסה לנצל את הפרסום של וינס כדי להרשים נשים ולהתחיל איתן, ומודע לחלוטין לכך שהוא חי משאריות של אחרים. הוא היה חבר של השחקנית ג'יימי-לין סיגלר בעונות 5–6. |
שחקנים ודמויות > שחקנים נוספים

לויד לי (רקס לי): לויד הוא עוזרו האישי של ארי, ונדד עמו במעבר בין סוכנויות שונות. לויד הוא גבר הומוסקסואל ממוצא אסיאתי. מרבית השיחות בינו לבין ארי כוללות בדיחות לא תקינות פוליטית על נטייתו המינית, אך לויד סובל אותן בידיעה שארי מעריך אותו למעשה, ותלוי בו לחלוטין. לויד הפעיל לאורך הסדרה את מה שכינה "המאפיה של העוזרים ההומואים" - לטענתו, מרגלים הומוסקסואלים המקושרים אליו עובדים בכל משרד בהוליווד, ונותנים לו יכולת שליטה מוחלטת בהפצת כל ידיעה. הוא עזב את סוכנות "מילר-גולד" במהלך העונה ה-6 לטובת תפקיד כסוכן בסוכנות "טרנס מקיוויק", אך לאחר איחוד הסוכנויות חזר לארי בתור סוכן.
שונה רוברטס (דבי מזר): היחצ"נית של וינס. לדבריה היא משמשת כאימו בחוף המערבי. כמו ארי, גם שונה נטולת מצפון וכל גינוני נימוסין, צורחת ומתעמרת בכל הסובבים אותה ללא הרף. עם זאת, היא מוצגת כאפקטיבית מאוד בעבודתה: כל שמועה על עסקיו של וינס שמגיעה לאוזניה מטופלת מיד, והיא שומעת הכל.
ברברה "באבס" מילר (בוורלי ד'אנג'לו): שותפתו של ארי בבעלות על סוכנות השחקנים "סוכנות מילר-גולד". תחילה הופיעה בסדרה כסוכנת של השחקנית מנדי מור.
בילי וולש (ריס קוירו): במאי קולנוע גאון ומטורף. בילי מוצג כאמן מופרע ונטול כל עכבות, שאינו מוטרד כלל מהצלחה מסחרית, ורואה רק את האמת האמנותית מאחורי סרטיו. בעקבות בחירות שונות שלו (צילום סרטים בשחור-לבן) שנקטלו על ידי מפיצי הסרטים, הוא לא היסס להיכנס להתקפי זעם. ביים על וינס שני סרטים, והיה אמור לביים את השלישי, שבסופו של דבר נגנז, סרטו השני של בילי -" מדיין", עם וינסנט בתור כוכב הסרט נקטל על ידי הצופים והמבקרים והביא את הקריירה של וינסנט לסף התרסקות, שנתיים מאוחר יותר בילי חוזר למגע עם החבורה וטוען ששינה את דרכיו וכעת הוא בעל משפחה מסור, זה מתברר כנכון ובילי אף יוצר סדרה חדשה עם דרמה בתור הכוכב.
מליסה גולד (פרי ריבס): אשתו של ארי גולד. למרות שבעלה מוצג כאדם חזק, היא מצליחה להחזיק אותו קצר ולרוב משיגה את מבוקשה במריבות ביניהם.
סלואן מקיוויק (עמנואל שריקי): בתו של סוכן השחקנים טרנס וארוסתו של אריק מרפי. במהלך הסדרה ידעה מערכת היחסים בינה לבין אריק עליות ומורדות ואף פרידה לתקופה ממושכת. הם התארסו בסוף העונה ה-6.
דנה גורדון (קונסטנס זימר): מפיקה ונשיאת אולפני וורנר. הייתה לה התנסות מינית עם ארי והיא הייתה מעורבת בהפקתם של כמה מסרטיו של וינס.
אנדרו קליין (גארי קול): סוכן בסוכנות של ארי וחברו הטוב מתקופת הקולג'. ארי רכש את הסוכנות שהייתה בבעלותו של אנדרו למרות רוחה של שותפתו ברברה.
טרנס מקיוויק (מלקולם מקדואל): בעל הסוכנות הוותיקה "טרנס מקיוויק". הסוכנות בבעלותו הייתה מנוהלת במשך 8 שנים על ידי ארי בעוד טרנס היה בגמלאות, אך כשטרנס חזר לנהל את הסוכנות הוא פיטר את ארי. טרנס מכר לארי וברברה את הסוכנות שלו בסוף העונה ה-6.
אדם דייוויס (ג'ורדן בלפי): סוכן שחקנים מצליח ויריבו המר של ארי. הוא הלשין לטרנס על תוכניותיו של ארי להקים סוכנות חדשה ולגנוב ממנו סוכנים, ואף גנב לארי את עוזרו הנאמן לויד כדי להתנקם בו על גנבת לקוחות. הוא פוטר על ידי ארי לאחר שהאחרון קנה את הסוכנות של טרנס בה אדם דייוויס עבד.
ג'יימי-לין סיגלר (ג'יימי-לין סיגלר): שחקנית מפורסמת. מגלמת את עצמה, חברתו של טרטל בעונות 5–6.
סשה גריי (סשה גריי): מגלמת את עצמה. אחת משחקניות הפורנו המפורסמות בעולם המנסה לעשות את צעדיה הראשונים כשחקנית לגיטימית. חברתו של וינס בעונה השביעית. בעקבות הקשר איתה וינס מתדרדר לשימוש בקוקאין ושמו הטוב מוכתם.
עיבוד קולנועי

היוצר של הסדרה דאג אלן ציין שהוא מתכנן לכתוב תסריט לסדרה כשהיא תיגמר, בספטמבר 2011 אדריאן גרנייה ציין שסרט כן הולך להיות אבל תסריט צריך להיכתב. מארק וולברג ציין שתסריט כבר נכתב ושהוא יעשה את כל מה שהוא יכול כדי שהסרט יעשה בסופו של דבר. לבסוף הסרט הושלם, ויצא לאקרנים ביוני 2015.
הערות שוליים

↑  Gilbert, Matthew (16 ביולי 2004). "Flunkies go to Hollywood in HBO's 'Entourage'". boston.com. נבדק ב-1 בפברואר 2007. {{cite web}}:  (עזרה)
↑  Bianculli, David and Gross, Terry (2008-02-08). "Oscar Nominee Mark Wahlberg". Fresh Air. http://www.npr.org/templates/story/story.php?storyId=7269639. Retrieved September 6, 2010. Wahlberg discusses "The Departed," life and career.
| תוכניות וסדרות טלוויזיה של HBO |
| --- | --- | --- |
| סדרות דרמה באורך שעה | אוז (1997–2003) • הסופרנוס (1999–2007) • עמוק באדמה (2001–2005) • הסמויה (2002–2008) • קרניבל (2003–2005) • דדווד (2004–2006) • רומא (2005–2007) • אהבה גדולה (2006–2011) • תגיד לי שאתה אוהב אותי (2007) • ג'ון מסינסינטי (2007) • דם אמיתי (2008–2014) • טרמיי (2010 ואילך) • אימפריית הפשע (2010–2014) • משחקי הכס (2011–2019) • לאק (2011–2012) • בלש אמיתי (2014 ואילך) • וסטוורלד (2016 ואילך) • שקרים קטנים גדולים (2017 ואילך) • נשות הלעולם לא (2021 ואילך) |  |
| תוכניות וסדרות קומדיה ודרמות קומיות | המופע של לארי סנדרס (1992–1998) • סקס והעיר הגדולה (1998–2004) • תרגיע (2000 ואילך) • זמן אמיתי עם ביל מאהר (2003 ואילך) • הפמליה (2004–2011) • טיסת הקונקורד (2007–2009) • מצויד (2009–2011) • מוארת (2011–2013) • בנות (2012 ואילך) • Looking‏ (2014–2015)  • עמק הסיליקון (2014–2019) • השבוע שעבר עם ג'ון אוליבר (2014 ואילך) • בארי (2018 ואילך) • בולרז (2015–2019) • מישהו איפשהו (2022 ואילך) |  |
| מיני-סדרות | מכדור הארץ לירח (1998) • אחים לנשק (2001) • מלאכים באמריקה (2003) • ג'ון אדמס (2008) • דור מזוין (2008) • ‏The Pacific ‏(2010) • מילדרד פירס (2011) • שומר אחי (2020) • היית צריכה לדעת (2020) |  |
| דרמות יומיות | בטיפול (2008–2010) |  |
| ריאליטי | אנחנו כאן (2020 ואילך) |  |